Herceg Novis

Herceg Novis (, , ) – miestas Juodkalnijoje, Kotoro įlankos pakrantėje, Orjeno kalnų papėdėje, šalia sienos su Kroatija. Opštinos centras. Virš 12 tūkst. gyventojų. Per miestą eina Adrijos plentas.

Verčiamasi daugiausia turizmu. Veikia jūros purvo gydyklos, mineralinių versmių sanatorijos, pakrantėse driekiasi paplūdimiai. Herceg Novis turi turtingą architektūrą. Svarbiausi miesto objektai yra Forte Mare tvirtovė, pastatyta Bosnijos karaliaus Tvrtko I 1382 m., XIX a. austrų pastatytas laikrodžio bokštas, turkų statytas Kanli bokštas, serbų Šv. Nikolajaus cerkvė bei Belavistos aikštė.

Istorija 

Miesto istorija prasideda 1382 m., kuomet pastatyta tvirtovė. Valdant bosniams miestas išsiplėtė. 1482 m. miestą užkariavo osmanai ir išlaikė savo valdžioje iki 1687 m. Trumpam (1538–1539 m.) miestą buvo užėmę ispanai. Vėliau miestas (tada vadintas Kastelnuovu) buvo Venecijos Albanijos dalimi.

Miestų partnerystė 

Herceg Novis yra užmezęs partnerystės ryšius su šiais miestais:

  – Smederevas, Serbija
  – Zemunas, Serbija
  – Guljonezis, Italija
  – Levangeris, Norvegija
  – Kranis, Slovėnija
  – Bitola, Makedonija

Juodkalnijos miestai
Juodkalnijos kurortai